**Referat af Bestyrelsesmødet onsdag, den 1. maj 2024**

***1. Opfølgning fra sidste klubmøde og bestyrelsesmøde:***

*DHL Stafet i Odense, tirsdag den 20. august*: Det er aftalt at klubben i år betaler for løb incl. madkasse. Marlene og Niels er ansvarlige og sender info ud om tilmelding på mail og facebook.

*Vi har fået 2-3 nye medlemmer*: Der er lavet velkomst på Facebook og bestilt løbetrøjer.

*På sidste klubmøde blev der talt om at Ringe Løbeklub skulle stå for et Cross løb:* Linda undersøger ved kontaktpersonen hos DGI.

***2. Foreningernes Dag lørdag, den 1 juni kl. 10 - 14 på Torvet i Ringe:***

*Ringe Løbeklub vil denne dag have en stand med placering omkring Torvet. Der skal bruges medlemmer fra klubben til at bemande standen (mere info om dette sendes ud på mail og Facebook)*

*Der vil være opgaver før, under og efter. ex. sætte pavillon op, pynte stand, kaffe/vand og kage, flyers til udlevering og oprydning.*

*På dagen arrangeres der fællesløb fra Torvet kl. 11.00 (5, 7 og 10 km) Der er behov for fartholdere på ruterne. Bettina og Birgit sørger mere information om dette på mail og Facebook.*

Annoncering via flyers, Facebook og mail. Margreta, Niels og Bettina er ansvarlige.

***3. God-sommer-arrangement:***

*Der holdes God-Sommer-arrangement den 18. juni - Margreta og Birgit arrangerer og sender invitation ud.*

***4. Ringe Familieløb 2024:***

*Ringe Familieløb afholdes lørdag den 31. august.* Opgavelisten blev gennemgået og opdateret. Den sendes pr. mail til alle medlemmer. Margreta er tovholder på løbet. Der indkaldes til opsamlingsmøde 19. juni kl. 17.30 - 19.00 om løbet, for alle der har opgaver. Mødet afholdes i forhallen.

***5. Hjemmesiden:***

*Hjemmesiden skal bla. opdateres med vores principper, visioner, medlemsfordele og vores rabataftale med Flügger.*

***6. Eventuelt:***

*Der har været forespørgsel om ændring af klubnavn. Forslaget blev drøftet i bestyrelsen, som ikke ser grund til at ændre navnet.*

*Evaluering af Fjordagerløbet 30. april: Der var stor opbakning til løbet med 22 tilmeldte, fordelt på 5 og 10 km. Bestyrelsen satser på at gentage succesen igen til næste år.*

***Vigtige datoer: 1. juni - Foreningens Dag. 18. juni - God Sommer arrangement. 19. juni - Opsamlingsmøde forud for Familieløbet. 20. august - DHL Stafet. 31. august - Ringe Familieløb.***